Doložka vybraných vplyvov

A.1. Názov materiálu: 	Návrh na schválenie Protokolu o zmene a doplnení Dohody o založení Medzinárodnej investičnej banky a jej Štatútu

Termín začatia a ukončenia PPK: 14.3.2014 – 18.3.2014
  
A.2. Vplyvy:
 
 	Pozitívne* 	Žiadne*	Negatívne*	
1. Vplyvy na rozpočet verejnej správy
 	 	X		
2. Vplyvy na podnikateľské prostredie – dochádza k zvýšeniu regulačného zaťaženia?	 	X	 	
3. Sociálne vplyvy 
– vplyvy na hospodárenie obyvateľstva, sociálnu inklúziu, rovnosť príležitostí a rodovú rovnosť a vplyvy na zamestnanosť	 	X	 	
4. Vplyvy na životné prostredie	 	X	 	
5. Vplyvy na informatizáciu spoločnosti	 	 X 	 	
* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.
 
A.3. Poznámky
Materiál nemá vplyv na rozpočet verejnej správy, hospodárenie obyvateľstva, sociálnu inklúziu, rovnosť príležitostí a rodovú rovnosť, zamestnanosť, životné prostredie ani na informatizáciu spoločnosti, pretože sa jedná o aktualizáciu zmluvnej základne pre medzinárodnú finančnú inštitúciu (Medzinárodná investičná banka).

Čo sa týka vplyvov na podnikateľské prostredie, podľa stratégie Medzinárodnej investičnej banky (MIB) pre SR na roky 2013 – 2015 (viď Vlastný materiál) by MIB mala v priebehu uvedeného obdobia na území SR investovať minimálne 30 mil. EUR prostredníctvom minimálne 2 projektov. Podľa finančného modelu MIB by podiel úverov na území SR na celkovom portfóliu MIB mal koncom roka 2014 predstavovať 10%.
Jedinečné zloženie členských krajín MIB predstavuje pre slovenské hospodárske subjekty zaujímavé trhy, ktoré sa slovenským subjektom môžu otvoriť do väčšej miery taktiež vďaka členstvu SR v MIB. Banka tak môže podporiť diverzifikáciu slovenského exportu a rozvoj cezhraničnej spolupráce so slovenskými subjektmi. MIB je jediná medzinárodná finančná inštitúcia, ktorej členskou krajinou je Kubánska republika. Táto skutočnosť predstavuje možnosť ďalšieho rozvíjania ekonomických a hospodárskych vzťahov SR s Kubánskou republikou.

A.4. Alternatívne riešenia
 
A.5. Stanovisko gestorov 
Sekcia rozpočtovej politiky MF SR berie materiál na vedomie s tým, že nemá žiadny vplyv na rozpočet verejnej správy.
Ministerstvo financií SR nemá pripomienky k doložke vybraných vplyvov z hľadiska vplyvov na informatizáciu spoločnosti.
Odbor hospodárskych analýz MH SR k doložke vplyvov k materiálu neuplatňuje žiadne pripomienky.
Ministerstvo práce, sociálnych vecí a rodiny SR súhlasí s doložkou vybraných vplyvov v časti sociálne vplyvy pripravenou k predloženému návrhu.
Ministerstvo životného prostredia SR súhlasí s predloženou doložkou vybraných vplyvov bez pripomienok.